Na osnovu člana 16 stav 1 Zakona o spomen - obilježijima („Službeni list Crne Gore“ , broj 40/11 i 2/17) i člana 53 stav 1 tačka 2 Statuta Opštine Tuzi („Službeni list Crne Gore - opštinski propisi“ broj 24/19), uz prethodnu saglasnost Ministarstva kulture Crne Gore, Rješenje br UPI-I-01-276/6 od 01.08.2019.god., Skupština opštine Tuzi, na sjednici održanoj 08.08.2019. godine, donijela je

ODLUKU
O PODIZANJU SPOMEN - OBILJEŽJA POSVEĆENOM
ĐERĐU KASTRIOTU SKENDERBEGU

Član 1
Spomen - obilježje posvećeno junaku i vojskovođi  Đerđu Kastriotu Skenderbegu postavlja se na platou istoimene osnovne škole „Đerđ Kastrioti Skenderbeg“ u Zatrijebču.

Član 2
Spomen objekat – spomenik iz člana 1 ove Odluke, izradiće se od izlivene bronze, u formi biste, sljedećih dimenzija: visina 120 cm, širina prsa 45 cm, širina ramena 80 cm. Dimenzije postamenta će biti: visina 140 cm, širina 80 cm. Ukupna visina biste sa postamentom će biti 260 cm.

Član 3
Frontalno na postamentu spomenika biće ispisan latiničnim pismom tekst sljedeće sadržine: 
„GJERGJ KASTRIOTI SKËNDERBEU 1405 – 1468
ĐERĐ KASTRIOTI SKENDERBEG 1405 – 1468“.

Član 4
Rok za podizanje spomenika je do kraja 2019. godine.

Član 5
Spomen – obilježje podiže JU Osnovna škola ,,Đerđ Kastrioti Skenderbeg''. Sredstva za podizanje spomen – obilježja obezbijediće Fondacija ,,Trieshi'' iz Nju Jorka, Sjedinjene Američke Države. 
Za održavanje spomen - obilježja zadužena je JU Osnovna škola „Đerđ Kastrioti Skenderbeg“.

Član 6
O sprovođenju ove odluke staraće se organi lokalne samouprave nadležni za kulturu, planiranje i uređenje prostora.

Član 7
Ova odluka stupa na snagu osmog dana od dana objavljivanja u „Službenom listu Crne Gore – Opštinski propisi“.

